open-index/open-wikipedia-markdown huggingface dataset:
Spasms

***Spasms*** er en canadisk skrekkfilm fra 1983 regissert av William Fruet. Filmen handler om en gigantisk giftslange som fanges i Ny-Guinea og deretter fraktes til USA. Der klarer den å rømme. De som overlever et bitt fra slangen får telepatiske evner. En millionær med hevnmotiv og en religiøs kult er ute etter slangen. Hovedrollene spilles av Peter Fonda, Oliver Reed og Kerrie Keane. Manus er basert på en roman kalt *Death Bite* skrevet av  Michael Maryk og Brent Monahan.

## Handling
En gigantisk giftslange blir fanget på en øy i Ny-Guinea. Monsteret blir ansett som hellig av øyas innbyggere, men blir allikevel fraktet til USA for nærmere undersøkelser. Den hevngjerrig britiske millionæren Kincaid vil ha beistet fordi hans bror ble drept av slangen. Han ble selv bitt, men overlevde. Giften gav ham telepatiske evner - noe som gjør at han kan følge beistets handlinger. I tillegg til dette er en religiøs kult ute etter slangen da de tror den er en reinkarnasjon av deres leder. Kulten forsøker å stjele beistet, men det ender istedet med at den rømmer. Da det enorme beistet begynner å drepe mennesker får forretningsmannen Kincaid hjelp av den amerikansk forskeren Tom Brasilian.

## Om filmen
*Spasms* ble nominert til en Grand Prize ved Avoriaz Fantastic Film Festival.

Filmen ble ikke satt opp på kino i Norge, men ble utgitt på video av Juno Media i 1984.

## I rollene
(utvalg)
* Peter Fonda –  Dr. Tom Brasilian 
* Oliver Reed –  Jason Kincaid 
* Kerrie Keane –  Suzanne Cavadon 
* Al Waxman –  Warren Crowley 
* Miguel Fernandes –  Mendes/Tasaki  
* Marilyn Lightstone –  Dr. Claire Rothman 
* Angus MacInnes –  Duncan Tyrone 
* Laurie Brown –  Allison 
* Gerard Parkes –  Capt. Novack 
* William Needles –  Dean Franklin 
* Denis Simpson –  Abo Shaman 
* Patrick Brymer –  Sailor/Agent 
* George Bloomfield –  Rev. Thomas Thanner

## Referanser


## Eksterne lenker
*
Archibald Campbell, 2. jarl av Argyll

**Archibald Campbell, 2. [[hertug av Argyll|jarl av Argyll]]** (død 9. september 1513) var en skotsk adelsmann og politiker. Han var den eldste sønn av Colin Campbell, 1. jarl av Argyll og Isabel Stewart, datter av John Stewart, 2. Lord Lorne.

Han var også guvernør av Tarbert Castle. I slaget ved Flodden ble han (og hans svoger, jarlen av Lennox) drept sammen med Jakob IV av Skottland. Konen hans (som var datter av John Stewart, 1. jarl av Lennox) fødte ham ni barn blant dem Colin Campbell, 3. jarl av Argyll, Donald Campbell.

## Referanser
Tveitoparken

**Tveitoparken** er den største parken i Rjukandistriktet. 

Den har et tjern midt i parken, og her i parken feiret Rjukan sitt 100-årsjubileum i 2007, der 3-4000 deltok. Jorun Stiansen var en av de som opptrådte på dette arrangementet. Det er både fotballbane og sandvolleyballbane der. Rjukan Rockefestival ble i 2009 flyttet til Tveitoparken.

## Referanser
Gunnar Sønstebys park

**Gunnar Sønstebys park** (tidligere **Adminiparken**) er en park i sentrum av Rjukan i Telemark. 

Parken er oppkalt etter motstandsmannen Gunnar «Kjakan» Sønsteby (1918–2012), som var født og oppvokst på Rjukan. Navnebyttet var en hyllest til Sønsteby i forbindelse med hans nittiårsdag i 2008.

## Bildegalleri

Fil:GunnarSønsteby.jpg|Gunnar Sønsteby, som den tidligere Adminiparken på Rjukan er oppkalt etter. 
Fil:Admini Rjukan.jpg|Gunnar Sønstebys park omkranser Adminiet, som var direktørboligen til Norsk Hydro og senere ble bedriftens representasjonslokaler på Rjukan. 


## Referanser
Robert Kvavik

**Robert Berthel Kvavik** (født 1942) er en professor i statsvitenskap fra USA.

Kvavik mottok i 1971 PhD-graden i statsvitenskap ved Stanford University på en avhandling om korporativisme i Norge: *Interest groups in Norway. A study of corporate pluralism*. Fra 1968 har han vært tilknyttet University of Minnesota som spesialist i sammenlignende politikk. 

Kvavik har en lang karriere som forskningsadministrator og er visepresident ved University of Minnesota, der han også har innehatt en rekke andre ledende stillinger. Han har arbeidet med informasjons- og kommunikasjonsteknologi i universitetsutdanningen.

Kvavik har vært president i Society for the Advancement of Scandinavian Study og har vært aktiv for å fremme amerikanske universiteters internasjonale forbindelser, herunder forsknings- og studentutveksling mellom amerikanske og norske universiteter.  

Kongen utnevnte i 2007 Kvavik til ridder av 1. klasse av Den Kongelige Norske Fortjenstorden «for fremme av forsknings- og universitetssamarbeidet mellom USA og Norge». 

## Referanser


## Eksterne lenker
* «Kvavik and Brunelle receive the Norwegian Order of Merit», *Norway - the official site in the United States*
Prøysenhuset

**Prøysenhuset** er et kulturhus til ære for forfatteren Alf Prøysen. Huset ligger på Rudshøgda i Ringsaker, i skogen rett på oversiden av husmannsplassen Prøysen og Præstvegen, hvor dikteren  vokste opp.

Prøysenhuset består av den digitale utstillingen, "Livets runde", "Alfabetet", aktivitetsrom og interaktive spill for barn. Prøysensalen og møteromsfasiliteter er også tilgjengelig for konferanser, konserter og forestillinger. Levende formidling er en viktig del av Prøysenhusets tilbud. Dette foregår gjennom direkte formidling av Alf Prøysens forfatterskap gjennom sanger, fortellinger og historier, både i Prøysenhuset og i Alf Prøysens barndomshjem, Prøysenstua. Prøysenhuset er også en viktig arena for konserter og teater gjennom året. Forestillinger foregår innendørs i Prøysensalen, eller utendørs på en av teaterarenaene i "Mikkelikskiskogen" eller på den nært tilknyttede husmannsplassen, Kusvea.

Drivkreftene bak byggingen var Arthur Buchardt, Bente Erichsen og tidligere statsminister Oddvar Nordli. Av regjeringen til statsminister Gro Harlem Brundtland fikk de bevilget 16 millioner kroner i 1992, ifølge Buchardt i radioprogrammet "Drivkraft" i NRK radio 17.09.20. De søkte om 14 millioner.

Hver sommer arrangeres "Sommer i Prøysen", en flere ukers festival som har vokst ut fra en markering av Prøysens fødselsdag 23. juli (Tidligere kalt Blåklokkevikua eller Prøysenfestivalen).

I adventstiden arrangeres "Jul i Prøysen", en periode fylt med aktiviteter, konserter og forestillinger basert på Alf Prøysens forfatterskap. Opplevelsene er tilpasset barn og voksne.

Prøysenhuset er fra 1. april 2013 en avdeling under kulturkontoret i Ringsaker kommune.

Prøysenhuset sto ferdig til Prøysens hundreårsdag 23. juli 2014. Grunnsteinen ble lagt ned av statsminister Jens Stoltenberg 23. juli 2013. Bygget er tegnet av arkitektfirmaet Snøhetta.

## Referanser


## Eksterne lenker
* Prøysenhuset
Ingvar Lundberg

**Ingvar Lundberg** (født 1934, død 24. april 2012) var en svensk professor i psykologi. Han var særlig opptatt av utviklingspsykologi og var knyttet til Umeå universitet fram til 1995. Deretter var han ved Göteborgs universitet hvor han var engasjert i et forskningsprogram om kommunikasjonshinder og sosial tilpasning. 

Hans forskning er først og fremst innrettet mot leseinnlæring. Hva er de kognitive, språklige og sosiale forutsetningene for en god leseutvikling? Kan man forebygge lesevansker? Hva er egentlig dysleksi? Hvordan henger regnevansker og lesevansker sammen? 

Lundberg var medlem av en rekke akademier og lærde selskap, bl.a. Academia Europaea og Rodin Academy. Han var æresdoktor i pedagogikk ved Åbo Akademi.

## Bibliografi

* T. Høien og I. Lundberg: *Dysleksi*. Ad Notam Gyldendal  4. utgave 2000 ISBN 9788205280564 
* *Dyslexia and Literacy: A Tribute to Ingvar Lundberg* ISBN 1861563167

## Referanser


## Eksterne lenker
* NFI om Ingvar Lundberg
* Lunchakademin i Sveriges Radio - intervju
Bryllupsdag på Troldhaugen

**Bryllupsdag på Troldhaugen** er et kjent lyrisk stykke komponert av Edvard Grieg. Det er det sjette klaverstykket i det åttende heftet, som bærer opusnummer 65. I faglitteraturen har det blitt en viss diskusjon om stykkets kvalitet og proporsjon i forhold til hele heftet.

Stykket het først *Gratulantene kommer* og ble komponert i forbindelse med feiringen av 50-årsdagen til Nancy Giertsen, en av Nina og Edvard Griegs nære venner. Nancy og Børre Giertsen hørte til den nærmeste vennekretsen rundt Nina og Edvard Grieg på Troldhaugen. Nancy var for øvrig søster av Marie Beyer som var gift med Frants Beyer, Griegs beste venn.

I anledning av 50-årsdagen som ble feiret på Fossli Turisthotel ved toppen av Vøringsfossen den 29. juli 1896 ble det laget en gratulasjonsbok der alle gjestene kom med sine bidrag. Fremst i denne boken har Grieg skrevet inn hele dette stykket, som står der med sin opprinnelige tittel. Først året etter, 1897, fikk komposisjonen sin nåværende tittel. Den feststemte A-delen skildrer gratulantenes opptog. I kontrast til den står en rolige, reflekterende B-del. A-delen gjentas deretter.

## Referanser
Dale Bakhus

**Dale Bakkhus** er et boligområde øst for Rjukan sentrum med om lag 300-400 innbyggere. Stedet ligger ved oppkjøringen til Gaustablikk. Boligstrøket er det nyeste i Rjukans historie. Det strekker seg oppover skråningen mot nord fra hovedveien fylkesvei 37 til Rjukan.  Byggefeltet er oppført omkring 1970.

Boligstrøket var et eget tettsted med skole, før Rjukan vokste seg sammen med Dale og Bakkhus. Bydelen har den beste utsikten til Gaustatoppen.

## Referanser


## Se også
* Rjukan
* Tinn
Krosso

**Krosso** er et boligområde vest for Rjukan. Krossobanen begynner der og går opp til endestasjonen på over 900 moh. Krosso er den bydelen som ligger høyest opp i dalføret.

## Historie
Rundt år 1909 under industriutviklingen på Rjukan, var det de rike som var bosatt oppe i Villaveien opp mot Krosso. Sykehuset på Rjukan lå i nedre ende av Villaveien, og var bygget for å gi medisinsk hjelp til ansatte som skadet seg på Hydros anlegg. Rallarene (arbeiderne) bodde i brakker ved Hydros fabrikkanlegg.

## Se også
* Rjukan
* Bøen
* Svadde
* Tinn
* Vemork
* Vestfjorddalen

## Referanser
Hill & Knowlton

**Hill & Knowlton** er verdens eldste PR-byrå, børsnotert i USA og Storbritannia. Det eies av britiske WPP Group. Selskapet ble grunnlagt av journalisten John F. Hill fra Cleveland i Ohio i 1927, og ble i 1930-årene etablert i New York av Hill og bankforbindelsen Donald Knowlton. I 2011 fusjonerte Hill & Knowlton med Public Strategies under navnet Hill+Knowlton Strategies. Hill+Knowlton Strategies har 83 kontorer i 40 land.

Morselskapet Hill+Knowlton Strategies driver blant annet utstrakt kriserådgivning. og var forøvrig global kommunikasjonsrådgiver for Sommer-OL 2008 i Beijing. Internasjonalt ledes Hill+Knowlton Strategies av Jack Martin. I Washington, DC driver Hill & Knowlton politisk rådgivning under merkenavnet Wexler & Walker.

Internasjonalt har Hill+Knowlton har vært involvert i en rekke kontroverser. I perioden 1953-1968 arbeidet de for tobakksindustrien, og spredde aktivt tvil om sammenhengen mellom røyking og kreft i befolkningen, tross god vitenskapelig dokumentasjon på korrelasjon.

I 1990, i opptakten til Gulfkrigen, var H+K involvert i vitnemålet til den påståtte sykepleieren Nayirah, framført foran den amerikanske kongressen. Hun påstod å ha bevitnet at Irakiske soldater myrdet hundrevis av prematurt fødte barn på et sykehus i Kuwait, en historie som ble viktig for å øke støtten til krigen og som ved flere anledninger ble nevnt av president George H.W. Bush. Historien viste seg å være usann, og kvinnen var ikke sykepleier, men datteren av Kuwaits ambassadør. H+Ks oppdragsgiver var organisasjonen «Citizens for a Free Kuwait», som var betalt og kontrollert av regjeringen i Kuwait.

I 2006 høstet de kritikk for å rådgi regimet på Maldivene, som på samme tid undertrykte og fengslet opposisjonelle. Liknende kritikk har kommet for oppdrag for Tyrkia og Indonesia.

Siden 2009 har H+K hatt America’s Natural Gas Alliance som kunde, i hovedsak har de søkt å skape tvil rundt påståtte miljøkonsekvenser av hydraulisk oppsprekking, såkalt *fracking.*

## Norge
I Norge har Hill+Knowlton kontorer i Oslo og Stavanger, og har om lag 75 ansatte. Daglig leder er nå Henrik Halvorsen. Hill+Knowlton kjøpte det norske PR-byået Gambit i 2002. Gambit ble startet av Lars Erik Grønntun, Frank Rossavik og Odd-Magnar Brubæk høsten 1994 / vinteren 1995. I mars 2022 endret selskapet navn fra Gambit Hill+Knowlton til Hill+Knowlton Norge. 

Hill+Knowlton er medlem av Abelias forum for kommunikasjonsbyråer (tidl. Norske informasjonsrådgivere (NIR). Selskapet har avdelinger for samfunnskommunikasjon, selskapskommunikasjon og markedskommunikasjon.

## Referanser


## Eksterne lenker
* 
* Hill+Knowlton Norge
* Hill+Knowlton Strategies – About Us
Shanna Moakler

**Shanna Lynn Moakler** (født 28. mars 1975) er en amerikansk modell, skuespillerinne, kjent fra blant annet tv-serien ''Pacific Blue''. 

## Tidlig liv
Moakler ble født i Providence i Rhode Island, som den yngste av fire barn. Hun gikk på Barrington High School. Senere flyttet hun til Miami for å satse på en karriere som modell.

## Karriere
Som 17-åring fikk Shanna sjansen til å bli USAs Miss Teen, da hun fikk delta som Rhode Islands representant. Her kom hun til semifinalen og endte på syvendeplass totalt. Tre år senere ble hun utnevnt til Miss New York USA, senere samme år ble hun Miss USA. Hun har dessuten blitt utnevnt til Playmate of the Month av bladet *[[Playboy]]*. I *Pacific Blue* spiller hun den syklende politikvinnen Monica Harper. Moakler har også hatt en rekke filmroller, blant annet i *The Wedding Singer* fra 1998.

## Forhold
I 1997 hadde hun et forhold med Billy Idol. Hun har vært gift med tidligere trommeslager i gruppa Blink 182, Travis Barker. I tillegg har hun vært sammen med bokseren Oscar de la Hoya og skuespilleren Dennis Quaid.
## Referanser


## Eksterne lenker
* 
*
Fosdinovo

**Fosdinovo** er en kommune i provinsen Massa-Carrara i den italienske regionen Toscana. Den ligger omkring 110 km. nordvest for Firenze og omkring 15 km. nordvest for Massa. I 2004 hadde kommunen 4&nbsp;609 innbyggere. Den har et areal på 48,7&nbsp;km².

Kommunen omfatter følgende *[[frazione|frazioni]]*
*Caniparola
*Tendola
*Giucano
*Canepari
*Marciaso
*Posterla
*Carignano.

Fosdinovo grenser til kommunene Aulla, Carrara, Castelnuovo Magra, Fivizzano, Ortonovo og Sarzana.

## Referanser


## Eksterne lenker
*
Montignoso

**Montignoso** er en kommune i provinsen Massa-Carrara i den italienske regionen Toscana. Den ligger omkring 90 km. nordvest for Firenze og omkring 3 km. sørøst for Massa. I 2004 hadde kommunen 10&nbsp;143 innbyggere. Den har et areal på 16,6&nbsp;km².

Montignoso grenser til kommunene Forte dei Marmi, Massa, Pietrasanta og Seravezza.

## Referanser


## Eksterne lenker
*
Mulazzo

**Mulazzo** er en kommune i Provinsen Massa-Carrara i den italienske regionen Toscana. Den ligger omkring 120 km. nordvest for Firenze og omkring 35 km. nordvest for Massa. I 2004 hadde kommunen 2&nbsp;570 innbyggere. Den har et areal på 62,6&nbsp;km².

Mulazzo grenser til kommunene Calice al Cornoviglio, Filattiera, Pontremoli, Rocchetta di Vara, Tresana, Villafranca in Lunigiana og Zeri.

## Referanser


## Eksterne lenker
*
Villafranca in Lunigiana

**Villafranca in Lunigiana** er en kommune i Provinsen Massa-Carrara i den italienske regionen Toscana. Den ligger ca. 120 km. nordvest for Firenze og omkring 35 km. nordvest for Massa. I 2004 hadde kommunen 4&nbsp;651 innbyggere. Den har et areal på 29,5&nbsp;km².

Villafranca in Lunigiana grenser til kommunene Bagnone, Filattiera, Licciana Nardi, Mulazzo, Tresana.

Kommunen ligger ved Via Francigena, og har bevart sin historiske bykjerne fra middelalderen. I Mocrone, en *[[frazione]]* som tilhører kommunen, ligger kirken *San Maurizio* fra 12-1300-tallet.

## Referanser


## Eksterne lenker
*
Tyson Beckford

**Tyson Craig Beckford** (født 19. desember 1970 i The Bronx i New York) er en supermodell og skuespiller fra USA. Han er kjent som modell for Ralph Lauren, sin rolle i filmen *[[Into the Blue]]*. 

## Liv og virke
### Bakgrunn
Tyson Beckford vokste opp i Rochester i New York. Han var aktiv innen amerikansk fotball og friidrett mens han gikk på high school. Begge foreldrene er fra Jamaica, mens hans bestemor er kinesisk og bestefar er fra Panama. Hans brede etniske bakgrunn har gitt et Beckford et eksotisk utseende.

### Karriere
I 1991 ble Tyson Beckford lagt merke til av en talentspeider som han tilfeldigvis møtte i en park i New York. Han ble da plukket ut til å være med i hiphop-magasinet *[[The Source]]*. I 1993, ble Beckford rekruttert av Ralph Lauren som den ledende modellen for mannlig sportstøy under kleslinjen Polo. 

TV-kanalen VH1 kåret Beckford til «Man of the Year» i 1995, og han kom på *[[People (magasin)|People]]* sin liste over de femti vakreste i verden samme år. 

I juni 2005 ble Beckford skadet i en bilulykke nær sitt hjem. Bilen tok fyr, men han klarte å krype ut av bilen før flammene brente ut hele bilen. Beckford pratet om ulykken på *[[The Oprah Winfrey Show]]*. 

I 2000 startet Beckford også en karriere innen film, som skuespiller. Filmen *[[Into the Blue]]* fra 2005 er en av de mest kjente. Han er forventet å komme med filmen *[[The 1 Second Film]]* i 2009, som hovedrolleinnehaver og produsent.

Beckford arbeider for tiden sammen med modellkollega Niki Taylor på en virkelighets TV-serie kalt *[[Make Me A Supermodel]]* (Gjør meg til en supermodell) på TV-kanalen *Bravo*. Han har nå signert hos modellbyråene *[[Nous Model Management]]* i Los Angeles, og *[[Independent Models]]* i London.

## Filmografi
* *[[The 1 Second Film]]* (2009) (skuespiller og produsent)
* *[[Hotel California (film)|Hotel California]]* (2008)
* *[[Kings of the Evening]]* (2008)
* *[[Dream Street]]* (late 2006 early 2007)
* *[[Into the Blue]]* (2005)
* *[[Gas]]* (2004)
* *[[Searching for Bobby D]]* (2004)
* *[[Biker Boyz]]* (2003)
* *[[Gully]]* (2002)
* *[[Pandora's Box]]* (2002)
* *[[Shottas]]* (2002)
* *[[Zoolander]]* (2001)
* *[[Boricua's Bond]]* (2000)

### Andre opptredener
;Musikkvideoer:
* Toni Braxtons "Unbreak My Heart"
* Raekwons "Ice Cream"
* 50 Cents "21 Questions"
* Trisha Covingtons "Slow Down" http://www.youtube.com/watch?v=19-WC3HWPr0
* Britney Spears' "Toxic"
* Adina Howards "My Up and Down"
* SWVs "Anything"
* Rhian Bensons "Say How I Feel"
* Pet Shop Boys'  "Go West"
* Sun aka Geishas "China Wine" http://www.youtube.com/watch?v=Twxf2LraoEE
* The Notorious B.I.G.s "One More Chance"

;TV
* *[[America's Next Top Model]]* (som gjest og meddommer)
* *[[Make Me a Supermodel]]* As himself

## Referanser


## Eksterne lenker
* 
* 
* Profil på ''The 1 Second Film''
Stortorvets Gjæstgiveri

**Stortorvets Gjæstgiveri** er et norsk, tradisjonsrikt spise- og bevertningssted i Grensen 1 i Oslo. 

Det ble åpnet etter omfattende restaurering av bygningen i 1903. Den ligger med det ene hjørnet ut mot Stortorvet øst i sentrum av hovedstaden, vis-à-vis Christiania Glasmagasin. 
Bygningen er i utmuret bindingsverk i to etasjer, har saltak tekket med tegl og er fra tidlig på 1700-tallet. Den sto ferdig omtrent samtidig med Vår Frelsers kirke på den motsatte siden av torvet. Det har vært drevet restaurantvirksomhet i bygningen siden 1800-tallet. 

Bygningen rommer både gjestgiveriet (restaurant), festlokale i 2. etasje, og utestedet *Gamle Christiania («Gamla»)* i 1. etasje, samt strippeklubben *Blaze Go-Go Bar* i kjelleren.

Stortorvets Gjæstgiveri er blant annet knyttet til Torgslaget, og konfrontasjonen mellom blitzere og politi ved demonstrasjoner på 1980-tallet.

Stortorvets Gjæstgiveri er et fredet kulturminne.

## Referanser


## Litteratur
* Knut Are Tvedt (red): *OSLO byleksikon*, Kunnskapsforlaget 2010, side 542–543, ISBN 978-82-573-1760-7

## Eksterne lenker
* 
* Stortorvets Gjæstgiveris offisielle nettsted
* 
* «Stortorvets Gjæstgiveri», fra Lokalhistoriewiki
Licciana Nardi

**Licciana Nardi** er en kommune i Provinsen Massa-Carrara i den italienske regionen Toscana. Den ligger ca. 110&nbsp;km. nordvest for Firenze og ca. 25&nbsp;km. nordvest for Massa. I 2007 hadde kommunen 4977 innbyggere. Den har et areal på 55&nbsp;km².

Kommunen ligger i Lunigianaområdet ved grensen mellom Toscana og Liguria. Den grenser til kommunene Aulla, Bagnone, Comano, Fivizzano, Monchio delle Corti, Podenzana, Tresana og Villafranca in Lunigiana.

Før 1933 het kommunen kun *Licciana*. Den fikk sitt nåværende navn til ære for Anacarsi Nardi (1800&ndash;1844).

## Referanser


## Eksterne lenker
*
Piraya (andre betydninger)

**Piraya** har flere betyninger:

* Pirayaer, en gruppe fisk
** *[[Pygocentrus piraya]]*, en piraya-art

## Filmer
* *[[Piraya (film)]]* (*Piranha*), am. skrekkfilm fra 1978
** *[[Piraya II – Flyvende mordere]]* (*Piranha II: The Spawning*), oppfølger fra 1982.
***[[Piranha (1995)|Piranha]]*, nyinnspilling fra 1995 av 1978-filmen.
***[[Piranha (2008)|Piranha]]*, nyinnspilling fra 2008 av 1978-filmen.
**Piranha, Piranha!*, am. drama-thriller fra 1972.
Xenotoca

* *[[Xenotoca eiseni]]*
* *[[Xenotoca melanosoma]]*
* *[[Xenotoca variatus]]*

***Xenotoca*** er en gruppe splittfinner. 
Det er små fisk som lever i ferskvann og finnes i sentrale høyland i Mexico.

Navnet kommer av gresk *xenos*, «fremmed» og *tokos*, «fødsel».

## Eksterne lenker
*
Goodeinae

* *[[Allodontichthys]]*
* *[[Alloophorus]]*
* *[[Allotoca]]*
* *[[Ameca]]*
* *[[Ataeniobius]]*
* *[[Chapalichthys]]*
* *[[Characodon]]*
* *[[Girardinichthys]]*
* *[[Goodea]]*
* *[[Ilyodon]]*
* *[[Neoophorus]]*
* *[[Skiffia]]*
* *[[Xenoophorus]]*
* *[[Xenotaenia]]*
* *[[Xenotoca]]*
* *[[Zoogoneticus]]*

**Goodeinae** er en gruppe splittfinner. Det er små fisk som hovedsakelig lever i grunt ferskvann i Mexico, spesielt rundt Meseta Central, vest for Mexico by. Enkelte arter finnes i brakkvann på både øst- og vestkysten.

## Eksterne lenker
* 
*  Molecular phylogeny of the livebearing Goodeidae (Cyprinodontiformes) - cat.inist.fr
*  Goodeinae - goodeidae.us
Peter Brown

**Peter Brown** er navnet til flere personer:

*Peter Brown (politiker) (1924&ndash;2004), sørafrikansk politiker
*Peter Brown (historiker), historiker fra Irland f. 1935
*Peter Brown (skuespiller) (1935&ndash;2016), amerikansk skuespiller
*Peter Brown (musikkindustri), engelsk forretningsmann kjent for sitt samarbeid med The Beatles f. 1937
*Peter Brown (sanger), amerikansk sanger, låtskriver og plateprodusent f. 1953
*Peter Brown (kunstner), britisk kunstner f. 1967
Ateneum

**Ateneum** er Finlands nasjonalgalleri. Kunstmuseet ligger ved jernbanetorget i Helsingfors, dets bygning er tegnet av arkitekt Theodor Höijer og ble ferdigstilt i 1887. 

Bygningen inneholder i dag kunstmuseet Ateneum, Billedkunstens sentralarkiv (*Kuvataiteen keskusarkisto*) og Konstmuseenes utviklingsenhet (*Taidemuseoalan Kehittämisyksikkö Kehys*). Alle disse er enheter av *Statens kunstmuseum* (*Valtion taidemuseo*). Kunstmuseet omfatter også samtidskunstmuseet Kiasma og kunstmuseet Sinebrychoff.

## Bygningen
Ateneums fasade er dekorert med skulpturer og relieff. Over hovedinngangen, i andre etasjes nivå, finnes byster av tre kjente kunstnere fra antikken: Bramante, Rafael og Fidias. Over dem igjen står fire kariatyder som bærer pedimentet. De fire symboliserer de fyre klassiske kunstartene arkitektur, maleri, skulptur og musikk. Fasadens høydepunkt er pedimentet, der Kunstens gudinne velsigner verk fra de ulike kunstartene. Disse skulpturene og relieffene er skapt av Carl Sjöstrand. Mellom vinduene i andre etasje finnes flere relieffer av finske og utenlandske kunstnere; utført av Ville Vallgren. 

Under pedimentet står skrevet med gullbokstaver *Concordia res parvae crescunt* (I samklang spirer den lille); dette antas å henspille på den lange kampen for å få etablert et kunstakademi. Det finske kunstakademiet Kuvataideakatemia hadde tidligere tilhold i bygningen, sammen med Konstindustriella högskolan (*Taideteollinen korkeakoulu*).

## Samlingene
Samlingene omfatter ca. 20 000 arbeider, og er for en stor del bygget på donasjoner, hvorav en gave fra samleren *H.F. Antell* regnes som den viktigste. 

Blant kunstnere som er representert i museet kan nevnes Hans Norsbo, Hugo Simberg, Pekka Halonen, Albert Edelfelt, Ferdinand von Wright (blant annet *Stridande tjädertuppar*), Magnus von Wright, Marcus Collin, Akseli Gallen-Kallela (blant annet triptyket *[[Aino (bilde)|Aino]]*), Werner Holmberg, Helene Schjerfbeck (blant annet med *Rekonvalesenten* og flere selvportrett) og Eero Järnefelt (blant annet med *Trälar under penningen*), Johan Jakob Tikkanen. Skulptøren Johannes Takanen er også representert.

## Referanser


## Eksterne lenker
*
Best stasjon

**Best Stasjon AS** var en forhandlerkjede for bensin i Norge, eid av forhandlerne selv. Den hadde om lag 125 bensinstasjoner i hele landet. Kjeden hadde delvis oppstått som reaksjon på oljeselskapenes og spesielt Shells forretningsvilkår for norske forhandlere. 

Best hadde hovedkontor i Oslo, og Tom Borgersen var daglig leder. Selskapene Best Stasjon AS og YX Betjent AS slo seg sammen til YX Norge i 2025.

## Eksterne lenker
*
Tronstad Gård

**Tronstad** er en gård sør på Hurumlandet i Asker kommune i Akershus, tidligere i Hurum kommune i Buskerud. Gården ligger 3&nbsp;km vest for Tofte og 2&nbsp;km nord for Ersvika.

Gården er første gang nevnt i 1393. Adelsfamilien Bolt eide gården fra 1390-tallet fram til midten av 1400-tallet. Den kom siden i Peder Hanssøn Litles eie. Dattera hans Margrethe gifta seg med den danske adelsmannen Anders Huitfeldt i 1582.

Familien Huitfeldt brukte Tronstad som adelig setegård fram til 1807, og samla et stort jordegods rundt gården. Anders Huitfeldt bodde imidlertid aldri her. Det gjorde først sønnen hans, Jacob Huitfeldt (1585–1632). Jacobs sønn, Tønne Huitfeldt (1625–1677), arva gården, men bodde bare her i kortere perioder. Det samme gjelder sønnen hans, Iver Huitfeldt (1665–1710). Etter Ivers død i slaget i Køge bukt i 1710 bodde enka hans, Kirsten Røyem, på Tronstad fram til sin død i 1750. Hennes barnebarn Tønne Huitfeldt (1742–1800) og Kirsten Huitfeldt (1738–1808) ble de siste Huitfeldtene som bodde på gården.

I 1807 ble gården solgt til Ole Farup (1778–1844). Ved skiftet etter ham i 1846 ble gården delt i tre, og Huitfeldtenes gamle gård ble utskilt som den østre delen. Ole Farups etterkommere eide denne fram til 1899, da de solgte til forretningsmannen Anthon B. Nilsen fra Svelvik. Han solgte den videre i 1907 til Fredrik Liltvet, etter å ha skilt ut det meste av skogen. Sønnen hans, Trygve Liltvet, solgte gården til Erling Blichfeldt i 1950, og etterkommerne hans eier gården i dag.

Hurum historielag har siden 1991 hatt bygdesamling og lokalhistorisk museum i gårdens låve, som er Hurums største. Det drives også noe gårdsturisme på gården.

## Referanser


## Eksterne lenker
* 
* Tronstad gårds hjemmesider
Skumrede

**Skumrede** er et rede av bobler som enkelte fisker bygger for å beskytte eggene og yngelen sin.

Flere arter av labyrintfisker er skumredebyggere, samt asiatiske bladfisker, noen pansermaller og elektrisk ål. I tillegg finnes det solabborer og ciklider som bygger skumrede.

Eksempler på skumredebyggende labyrintfisker, er *[[Betta brownorum]]*, blå gurami (*Trichogaster trichopterus*), dverggurami (*Colisa lalia*), kjempegurami (*Osphronemus goramy*), leppegurami (*Trichogaster labiosus*), paradisfisk (*Macropodus opercularis*), perlegurami (*Trichogaster leeri*) og siamesisk kampfisk (*Betta splendens*).
Skumredet blir som oftest laget av hannen, som blåser små bobler av et spesielt slim han har i munnen. Etter alt fra noen timer til noen dager er hunnen klar, og de setter i gang med å leke. Etter hvert som eggene slippes, tar foreldrene dem i munnen og plasserer dem i skumredet.
Etter akten er det typisk at hannen passer på yngelen i dette redet, og skremmer bort alt som kommer i nærheten (også hunnen). Han spiser opp syke egg og passer på at eggene ikke faller ut. 

Etter noen dager er yngelen frittsvømmende, og i naturen sprer de seg ut fra redet. Hannen har ikke lenger noe der å gjøre, og er troende til å ete den yngelen han måtte komme over. I et akvarium er dette selvsagt et større problem for yngelen enn det er i naturen.

Redet bryter sammen og forsvinner av seg selv i løpet av kort tid når hannen ikke lenger vedlikeholder det.

## Se også
* Munnruger

## Eksterne lenker
*
Sætreelva (Asker)

**Sætreelva** er ei lita elv på Hurumlandet i Asker kommune i Akershus, og det fjerde største vassdraget i kommunen. Elva renner fra Nordre Mørkvannet og har utløp i Indre Oslofjord to km lengre øst i sentrum av Sætre. Elvas øverste kilder ligger like nordøst for Stikkvannskollen. Tross sin beskjedne lengde har Sætreelva ifølge NVE et årlig tilsig på like under 11 millioner kubikkmeter vann fra sitt nedbørsfelt midt på halvøya. 

Elva har et betydelig fall over en relativt kort strekning, og ble derfor tidlig tatt i bruk til sagbruksdrift. Fra og med 1500-tallet var det oppgangssager her, og på 1800-tallet dreiv Sætre bruk både sagbruk, kornmølle, stampemølle og kruttmølle med vannkraft fra elva. 

## Naturverdier
Langs Sætreelva er det en svært variert vegetasjon. Her finnes både bartrær (gran og furu), boreale lauvtrær (bjørk, gråor, osp, selje, hegg, rogn) og edellauvskog (hassel, ask, svartor, sommereik, lind, spisslønn, morell). Av karplanter finnes både nitrogenkrevende arter og mer nøysomme arter. Den sårbare rødlistearten urskogskjuke (sopp) er funnet to steder langs elva. Det er også funnet sjeldne sopparter som hasselkjuke og vortekjuke. Den kritisk trua fiskearten blankål er funnet i elva, og elva er en viktig gytebekk for sjøørret. Elva vurderes derfor som et lokalt til regionalt viktig naturområde.

## Økologisk tilstand
Den økologiske miljøtilstanden i Sætreelva er vurdert som «moderat». Elva har for sure pH-verdier, og for høye målte verdier av sink og sinkforbindelser. Nedstrøms Mørkvannet er vassdraget utsatt for diffus avrenning av overvann fra vei og bebyggelse, samt spillvannslekkasjer fra avløpsnettet. Tap av vegetasjon langs kantsonene i forbindelse med utbygging og hogst bidrar til økt avrenning. Spredning av fremmede arter, særlig parkslirekne og kanadagullris, er et betydelig problem i de nedre delene av vassdraget.

## Referanser
Kim Chaek

**Kim Chaek** (koreansk: **김책**, eller **Kim Ch’aek**) (født 14. august 1903, død 31. januar 1951) var en kommandant i Den koreanske folkearméens fronthovedkvarter og døde under Koreakrigen.

Han har fått universitetet Kim Chaek tekniske universitet, kalt opp etter seg. Også byen Songjin fikk nytt navn etter Kim Chaek død, og heter nå Kimchaek.

## Referanser


## Eksterne lenker
* Remembering Kim Chaik
* Fallingrain.com
Orkel

**Orkel AS** er en norsk industribedrift som produserer landbruksmaskiner. Orkel ligger i Fannrem i Orkland kommune i Trøndelag. Bedriften ble etablert i 1949 av Johan Gjønnes, og er en hjørnesteinsbedrift i Orkdal. Den er blant de største nåværende industribedriftene i Sør-Trøndelag.

Orkel er, sammen med Kverneland Group i Rogaland, blant de store produsentene av landbruksmaskiner i Norge. Hovedproduktene er compactorer, traktortilhengere, snøfresere og rundballepresser. Rundballepresser er et produkt som har stor eksportandel, og en Orkels produkter blir solgt i 45 land.

## Historie
I 1949, i en alder av 27 år, investerte orkdalingen Johan Gjønnes i et sveiseapparat. Hensikten var å skape et levebrød ut av å reparere kjelker og sykler til naboer og kjente. I en liten smie på Fannrem, ca. 45 kilometer sørvest for Trondheim, utviklet han gradvis virksomheten til produksjon av leker, sykler og enkle håndvogner skreddersydd for landbruket. 

På 60- og 70-tallet økte Gjønnes produksjonen av landbruksorientert utstyr og Orkels produkter fikk raskt rykte på seg for å være solide, innovative, lønnsomme og lite vedlikeholdskrevende. Etterspørselen økte og flere ansatte ble involvert i produksjonen. Mange av de nye medarbeiderne var oppvokst på gård eller hadde bakgrunn fra landbruk, slik at de nye produktene  var et resultat av praktisk erfaring og førstehånds kunnskap om landbrukernes behov. 

Hjulene snurret fortere og snart ble Orkel en sterk nasjonal  merkevare, anerkjent for sin unike kvalitet og innovative design. I 1986 ble den første Orkelpressa oppfunnet, og med runde gressballer, ble verdens øyne for alvor rettet mot Orkel. I dag er Orkel en internasjonal leverandør av noen av verdens tøffeste og solide rundballepresser, traktorhengere, kompaktorer, snøfresere, slåmakiner og river, representert i over 40 land på alle kontinenter.

Selskapet er en av de største produsentene av landbruks- og industrimaskiner i Norge og har en stor del av i hjemmemarkedet. Orkel er et internasjonalt selskap. Fabrikken ligger i Orkdal.

## Bilder

Fil:Orkel Dens-X Compactor.jpg|Orkel Dens-X Compactor
Fil:Hi-X industrial Compactor.jpg|Hi-X Industrial Compactor
Fil:HiQ kirke Innset.jpg|Orkel hiQ Smartbaler
Fil:DX130 tilhenger.JPG|Orkel DX130 dumperhenger


## Referanser


## Eksterne lenker
* Orkel AS' hjemmesider
* Orkel AS' engelske hjemmesider
Kverneland Group

**Kverneland Group** er et internasjonalt selskap som utvikler, produserer og distribuerer landbruksredskaper, elektroniske løsninger og digitale tjenester til bondesamfunnet. Kverneland Group tilbyr en rekke jord- og såutstyr, fôr- og balleutstyr, spredning, sprøyting, elektroniske løsninger og digitale gårdstjenester for landbrukstraktorer og redskaper.

**Selskapets historie**

Kverneland Group ble etablert av Ole Gabriel Kverneland i 1879. Det ble et aksjeselskap i 1894 og var på 1920-tallet blitt Norges største leverandør av landbruksprodukter, spesielt innen ploger. Kverneland forble en familieeid virksomhet frem til selskapet ble notert på Oslo Børs i 1983. Siden midten av 1990-tallet har Kverneland Group ekspandert gjennom oppkjøp av andre produsenter av landbruksredskaper.

Merker kjøpt opp av Kverneland Group inkluderer Underhaug ballepakkere, Taarup Maskinfabrik skiveklippere og høyverktøy, Maletti rotorharver, Maschinenfabrik Accord såmaskiner, Dutch Greenland Group gjødselspredere og gressproduktmaskineri og RAU marksprøyter. I 2008 ble merkenavnene Taarup, Accord og RAU avviklet og erstattet av Kverneland-navnet i hele produktspekteret.

I 2010 dannet Kverneland Group et langsiktig joint venture med Gallignani s.p.a. med en ny serie rundballepresser (fast og variabelt kammer), pakkere og en ny serie trommelklippere. I 2011 åpnet Kverneland Group et nytt monteringsanlegg i Daqing, Kina. I 2012 kjøpte Kubota Corporation, Kverneland Group. Kverneland Group ble avnotert fra Oslo Børs i mai 2012.

Selskapets hovedkontor ligger i Klepp, i tettstedet Kvernaland. Kverneland Group sysselsetter omtrent 2550 personer over hele verden, de fleste av dem i Europa. Kverneland Group eier redskapsmerkene Kverneland og Vicon.

Kverneland Groups fabrikker er lokalisert i Norge, Danmark, Tyskland, Frankrike, Nederland, Italia, Russland og Kina. Konsernet har egne salgsselskaper i 17 land og eksporterer til ytterligere 60 land.

## Referanser


## Eksterne lenker
* Kverneland Group hjemmesider Besøkt 17. mars 2021.
Villøk

**Villøk** (*Allium oleraceum*) er viltvoksende plante i påskeliljefamilien. Den er utbredt på tørre åpne marker i Nord-Europa og vestlige deler av Asia. Det er rapportert noen få funn andre steder, for eksempel i Nord-Amerika i USA (Illinois). Villøk finnes på tørre bakker og enger med skrinn jord, hvor trær og busker ikke får dominere. Den sprer seg villig og danner nye planter ved å spre frø fra små kapsler som dannes i blomsten. I Norge er den hovedsakelig utbredt langs kysten, og inn i fjordene, men finnes også andre steder. Den er ikke like kystbundet som strandløk. Tidligere ble planten brukt som smaktilsetning i mat.

## Galleri

Fil:Backlök (Allium oleraceum).jpg|Villøk.


## Referanser


## Eksterne lenker
* 
* 
* Field garlic (engelskspråklig)
Avspenningspolitikk

**Avspenningspolitikk** eller «détente» er et fransk begrep på perioden med mindre spenning under den kalde krigen. Generelt kan begrepet brukes om enhver internasjonal situasjon hvor tidligere fiendtlige stater nærmer seg hverandre. Termen er imidlertid klart knyttet til den kalde krigen, og avspenningsperioden mellom Sovjetunionen og USA fra slutten av 1960-tallet inntil begynnelsen av 1980-tallet. Den sovjetiske invasjonen i Afghanistan og den påfølgende afghansk-sovjetiske krigen var blant de viktigste faktorene som førte til avspenningspolitikkens opphør. Perioder med avspenning ble også betegnet som «tøvær».

## Litteratur
*
Cinematic World

**Cinematic World** er et band fra Alta dannet i 1989.

Deres første plate *Searching for Gold* var den første CD-utgivelsen som ble produsert i Finnmark. Bandet hadde lanseringskonsert på musikk/platebutikken Puskas i Alta. I kjølvannet av plateutgivelsen hadde de TV-opptreden i NRK programmet Panorama med programlederne Robert og Harald Stoltenberg. Platen ble utgitt på plateselskapet Spectrum. I 1995 kom platen *Cinematic World*. Sangen «Little Girl» lå flere uker på Norsktoppen og bandet hadde flere TV-opptredener, blant annet i NRK-programmet *[[Wiese (TV-program)|Wiese]]*. Foreløpig siste plateutgivelse er *Faded Picture* fra 2007. Bandmedlemmene har i tillegg et par sideprosjekter. Alle fem er med i The Norwegian Beatles, et Beatles-tributeband som har fått mye oppmerksomhet, og som opptrer på Beatles-festivaler rundt om i verden. Originalbesetningen spilte på Aronnesrocken 2014 for å markere 25-års jubileet av plata *Searching for Gold*.

## Medlemmer
* Kjetil Linnes (vokalist, bassist)
* Bjørn Conrad Berg (vokalist, gitarist)
* Kai Henning Skimelid (trommeslager)
* Håvard Pedersen (gitarist)
* Vegar Johansen (keyboards)
* Per Ivar Bang (gitarist 1989-1994)
* Kjell Erik Haug (keyboardist 1994-1995)
* Reiulf Grønnevik (bassist 1994-1995)

## Diskografi
* *[[Searching for Gold]]*, Spectrum, 1989
* *[[Cinematic World (album)|Cinematic World]]*, Cinematic Records, 1995
* *[[Faded Picture]]*, Cinematic Records, 2007

## Eksterne lenker
* 
* Cinematic World
* The Norwegian Beatles
Trikinose

**Trikinose** er en infeksjon av en art i trikinslekten (*Trichinella*). Trikiner er en slekt av rundormer. Alle artene i trikinslekten er parasitter, der *Trichinella spiralis* er vanligst. Parasitten smittes igjennom inntak av infisert kjøtt, som er for dårlig varmebehandlet. Idag er hovedtyngden av funn gjort i kjøtt fra isbjørn og gris. Griser blir smittet ved at de kan spise mus eller rotter de kommer over i grisehuset, eller der de går ute.  Alle dyr som skal slaktes i Norge må testes for trikinose når de slaktes. Ved at det tas vevsprøve fra mellomgulvet, som er muskelen som skiller bukhulen og brysthulen, som deretter blir studert i mikroskop for parasitten. Slike tester ble innført under den andre verdenskrig, da tyske soldater ble syke av kjøtt som inneholdt trikinose.

Det første symptomet på smitte av parasitten, er stort sett en voldsom diaré etter to dager etter smitte. Senere kan den forårsake  smerter i muskler og ledd, og litt feber. Men den kan også føre til hevelser i ansiktet og skader på nyrene. Sykdommen kan også i sjeldne ganger føre til dødsfall. Døden skjer da mellom tre til seks uker etter man er smittet. Alle sykdomssymptomer gir seg etter fra fire til seks måneder. Etter dette merker man stort sett ingen ting. Og er man først smittet, har man sykdommen så lenge parasitten lever, som kan dreie seg om 30 år.

Parasitten er størst utbredt i noen provinser i Kina, Balkan og i Øst-Europa. I Norge og de fleste andre land i den vestlige verden forekommer det svært sjelden utbrudd hos mennesker eller husdyr, til tross for at parasitten jevnlig påvises hos vilt som villsvin eller bjørn.

Kjøtt fra infisert dyr som varmebehandles til kjernetemperatur på 68 grader anses som trygt å spise.

## Eksterne lenker
trichinella.org

### Podcast
Episoder av podcasten «This week in parasitism»
* TWiP 1: Introduction to Parasitism
* TWiP 2: General parasitism
* TWiP 3: Trichinella spiralis
* TWiP 4: Trichinella life cycle
* TWiP 5: The nurse cell
Clostridium perfringens

***Clostridium perfringens*** er en gram-positiv stavformet anaerob sporeformende bakterie som forekommer i tarmene til de fleste dyr og mennesker, samt i jord og søle. 
Den har kort reproduksjonstid.

Den forårsaker sjelden dødsfall, og det må til mange bakterier av denne typen for i det hele tatt kunne gi sykdom. Symptomene er som regel kvalme og oppkast.

Bakterien kan overleve koking, og klarer seg uten oksygen. Den trives best mellom 43&nbsp;°C og 47&nbsp;°C. Matvarer det er påvist mange *Clostridium*-bakterier i er kylling og lapskaus.

## Eksterne lenker
*
Toksin

**Toksin** (gresk: , *toxikon*, lit. (gift) for bruk på piler) er biologisk gift som blir produsert av organismer og celler. Slike biotoksiner finnes både i kjøtt, melk, grønnsaker og sjømat. Ofte er det nødvendig å forebygge at maten inneholder biotoksiner slik at mennesker ikke blir syke av maten de spiser.

Bakterielle toksiner deles gjerne inn i to grupper; eksotoksiner og endotoksiner

Noen kjente toksiner i planter, dyr og andre organismer:

* Cyanotoksin i blågrønnbakterier
* Hemotoksin angriper og ødelegger røde blodlegemer og blir overført gjennom blodstrømmen. Finnes i:
** Slange-underfamilien Crotalinae som inneholder bl.a. klapperslanger
* Nekrotoksin medfører nekrose i cellene de angriper. Organismer som overfører nekrotoksiner:
** Edderkoppen *[[Loxosceles reclusa]]*
** Hvesehuggorm (*Bitis arietans*)
** «Kjøttetende» streptokokker som forårsaker nekrotiserende fasciitt
* Nevrotoksin som påvirker nervesystemet til dyr. Organismer som overfører nevrotoksiner:
** Sort enke (*Latrodectus mactans*) og andre edderkopper i slekten *[[Latrodectus]]*
** De fleste skorpioner
** Kubemaneter (Cubozoa)
** Giftsnoker (Elapidae)
** Snegler av slekten *[[Conus]]*
* Cytotoksiner er giftige for individuelle celler:
** Ricin er et plantetoksin funnet *[[Ricinus communis]]* i vortemelkfamilien.

## Se også
* Toksikologi
* Gift
Bacillus cereus

***Bacillus cereus*** er en sporedannende bakterie som formerer seg best i temperaturer mellom 28 og 35 varmegrader. Sporedanningen gjør at den overlever koking.

Noen stammer av *Bacillus cereus* kan forårsake matforgiftning, mens andre er probiotika for dyr. Den finnes ofte i potetmel og vaniljesaus. Den fører veldig sjelden til dødsfall. De vanligste symptomene er oppkast, diare og sterke magesmerter.

Den er en gram-positiv, aerob basill.

## Referanser


## Eksterne lenker
* 
* Taksonomi og biologiske egenskaper av ''Bacillus cereus'' (doktoravhandling på tysk). Besøkt 21. mai 2013.
* J.P. Euzéby: Dictionnaire de Bactériologie Vétérinaire: ''Bacillus Cereus''. Besøkt 21. mai 2013.
René

**René** er en opprinnelig fransk form av det latinske mannsnavnet *Renatus*, «født på ny». Navnet skrives også *Rene*. 

Navnet er også noe brukt som en alternativ skrivemåte av kvinnenavnet *[[Renée]]*.

## Utbredelse

|}

|}

## Kjente menn med navnet
Personene i listen er ordnet kronologisk etter fødselsår.
* René Descartes (1596–1650), fransk filosof og matematiker
* René Magritte (1898–1967), belgisk surrealistisk maler
* René Goscinny (1926–1977), fransk tegneserieskaper
* Rene Daalder (f. 1944), nederlands-amerikansk forfatter og regissør
* René Laanen (f. 1952), nederlandsk basstrombonist
* Odd René Andersen (f. 1968), norsk musiker
* Rene Naufahu (f. 1970), newzealandsk skuespiller
* René Bosc, fransk dirigent
* René Lacoste fransk tennisspiller, navnet bak merket Lacoste

## Kjente kvinner med navnet
Personene i listen er ordnet kronologisk etter fødselsår.
* Rene Russo (f. 1954), amerikansk modell og skuespiller

## Referanser


## Eksterne lenker
* 

o
ABM-avtalen

**ABM-avtalen**, eller *Anti-Ballistic Missile Treaty*, var en avtale mellom USA og Sovjetunionen om begrensning av anti-rakettsystemer brukt for å beskytte områder mot raketter med kjernefysiske ladninger.

Avtalen ble undertegnet den 26. mai 1972 av USAs president Richard Nixon og Sovjetunionens generalsekretær Leonid Bresjnev. Avtalen var virksom i 30 år, fra 1972 til 2002.

Den 13. juni 2002, etter å ha gitt de nødvendige 6 måneders forhåndsvarsel, trakk USA seg ensidig fra avtalen.

## Referanser
Marita

**Marita** er et kvinnenavn med opphav enten som en nordisk form av *[[Margarita]]* eller en spansk kjæleform av *[[Maria]]*.

## Etymologi
*Marita* har flere opprinnelser. Det er:
* en nordisk form av *[[Margarita]]*, den latinske formen av det greske navnet *Margarites*, som har opprinnelse i det persiske ordet *margaron*, «perle».
* en spansk og tysk kjæleform av *[[Maria]]*, som er en opprinnelig latinsk og gresk form av det hebraiske kvinnenavnet *[[Miriam]]*, som har usikker betyning.

## Utbredelse
*Marita* er kjent brukt i Norge fra 1400-tallet, i Finland fra 1860 og i Sverige fra 1891. I Norge har navet tradisjonelt vært brukt mest i Hordaland, Sogn og Fjordane og i Nord-Norge. I Sverige var navnet mest brukt i perioden 1950&ndash;1969, spesielt i sørlige deler av landet. I Norge var *Marita* et populært navn på jentebarn født på 1980-tallet.

*Marita* er i dag et vanlig navn på Færøyene og i Finland.

*Marita* har navnedag 25. mars i Latvia, 13. juli i Estland, 27. juli i Norge og på Færøyene, 15. august i Finland og 22. oktober i Sverige.

|}

## Kjente personer med navnet
Personene i listen er ordnet kronologisk etter fødselsår.
* Marita Bonner (1899–1971), amerikansk forfatter
* Marita Lorenz (f. 1939), tysk kvinne kjent for sitt forhold til Fidel Castro
* Marita Petersen (1940–2001), færøysk politiker
* Marita Fossum (f. 1965), norsk forfatter
* Marita Liabø (f. 1971), norsk forfatter
* Marita Kvarving Sølberg, norsk sopran
* Marita Skammelsrud Lund (f.1989), norsk fotballspiller
* Marita Eide (f. 1990), norsk fotballspiller
* Marita Grabiak, amerikansk regissør
* Marita Geraghty, amerikansk skuespiller

## Referanser


## Eksterne lenker
*
Verdipapirforetakenes Forbund

**Verdipapirforetakenes Forbund** (stiftet 5. oktober 1915 som *Fondsbørsens Meglerforening*) er en næringsorganisasjon for norske verdipapirforetak.

## Historikk
Forbundet er en av landets eldste næringsorganisasjoner og er et resultat av en fusjon fra 1978 mellom *Fondsbørsens Meglerforening* og *Norges Fondsmeglerforbund*:
* *Fondsbørsens Meglerforening* (stiftet 5. oktober 1915) fungerte som kursnoteringsutvalg på Kristiania Børs.
**Norges Fondsmeglerforbund* (stiftet 18. juni 1918 som *Norske Fonds- og Aktiemegleres Landsforbund*) var en forening av 17 lokale fonds- og aksjemeglerforeninger som endret navn i 1975.

I 2013 endret *Norges Fondsmeglerforbund* navn til *Verdipapirforetakenes Forbund*.

## Medlemsforetak
Forbundet hadde 25 ordinære og 2 assosierte medlemmer i september 2021:

*ABG Sundal Collier
*Arctic Securities
*Carnegie
*Clarksons Platou Securities
*CMC Markets
*Danske Bank Norge
*DNB Markets
*Fearnley Securities
*Handelsbanken Capital Markets
*Kepler Cheuvreux
*Nordea Markets
*Nordnet Bank
*Norne Securities
*Pareto Securities
*Pareto Wealth Management

*Sbanken
*Skandinaviska Enskilda Banken
*SpareBank 1 Markets
*SpareBank 1 Nord-Norge Markets
*SpareBank 1 SR-Bank Markets
*Sparebanken Møre
*Sparebanken Sogn og Fjordane
*Sparebanken Sør
*Sparebanken Vest
*Swedbank

;Assosierte medlemmer
*Grieg Investor
*Njord Securities

## Eksterne lenker
*
Ørnulf Elseth

**Ørnulf Axel Elseth** (født 15. oktober 1952) er prest i Den norske kirke. Han startet sin yrkeskarriere som sogneprest i Varteig. Senere var han stiftskapellan hos biskopen i Borg, generalsekretær i Norges KFUK-KFUM, og domprost i Bergen.
Tveito

**Tveito** har flere betydninger:

* Tveito (Hardanger), i Ulvik i Vestland
* Tveito (Tinn), i Tinn kommune i Vestfold og Telemark
Engsmelle

**Engsmelle** (*Silene vulgaris*) er en flerårig plante (staude) av smelleslekta *(Silene)* i nellikfamilien (Caryophyllaceae) som varierer i høyde fra 10 til 60 cm. Planten er lett kjennelig på det oppblåste begeret. 

## Beskrivelse
Bladene er spisse og lansettformede, og står motsatt av hverandre. Det er flere blomster på hver stengel (viktig skille fra strandsmelle *S. uniflora* som oftest kun har én). Blomstene lukker seg ikke nattestid som flere andre hvitblomstrende sneller gjør. Blomstene har fem frie kronblader og sammenvoskt beger med markerte, lilla-brune nervetråder. Blomsterbegeret kan "smelles" slik som en papirpose eller tangblære.

## Utbredelse
Engsmelle vokser i enger, veikanter og skrotemark i hele lavlandet og den er trolig innført til Norge. Langs kysten finnes den trolig opprinnelige strandsmelle som ligner ganske mye og som av noen oppfattes som en underart av *S. vulgaris*. Finnes opp til 1330 moh.

## Bruk
Planten er omtalt av Jens Holmboe, ved synonymet *Silene venosa*, som en av de viktigste kildene til spiselige røtter i gammel tid. Både røtter og grønne deler av planten gikk under navnet «Hermanns-kål». Tørket kunne røttene males til mel.

## Referanser

## Eksterne lenker
*